དོན་ངོ་མར་འགྲོ་བ་མིའི་རིགས་ལ་ཅི་ཞིག་དགོས་སམ།དོན་ངོ་མར་བོད་མི་ཚོར་ཅི་ཞིག་དགོས་ཤིང་ཅི་ཞིག་འཐོབ་ན་འགྲིག་གམ།འདི་ནི་བོད་མི་བྱིངས་ཀྱིས་འདང་རྒྱག་དགོས་པའི་གནས་ཤིག་རེད་ལ།བོད་ཀྱི་ཤེས་ཡོན་ཅན་དག་གིས་བསམ་བློ་བཏང་དང་གཏོང་བཞིན་པའི་གནད་དོན་ཆེས་འགལ་འགངས་ཅན་ཞིག་ཀྱང་རེད།དེ་བས་ན།ཆོས་སྲིད་ཀྱི་ཁྱད་པར་དང་ཕོ་མོ་ཡི་དབྱེ་བ།གྲྭ་གྲོང་གི་རྣམ་པ།དབུལ་ཕྱུགས་ཀྱི་མཐོ་དམན་སོགས་དབྱེ་ཕྱོགས་དང་བར་ཁྱད་ཀུན་ཀྱི་མཐའ་ལས་བུད་དེ།དོན་དམ་པར་བོད་ལ་ཅི་ཞིག་དགོས་པ་རེད་ཅེས་དྲིས་ཚེ།བོད་མི་ཚོར་དུས་ད་ལྟའི་བར་དུ་ཡོད་མ་མྱོང་ཡང་ངེས་པར་དུ་ཡོད་དགོས་པ་ནིའགྲོ་བ་མིའི་ཐོབ་ཐང་ངོཞེས་ཤེས་ཡོན་ཅན་གྱི་རིགས་དག་གིས་ནི་ལན་དེ་ཁོ་ན་གདབ་པར་འགྱུར་རོ།།